ଭୁବନେଶ୍ୱର, ଅକ୍ଟୋବର ୨୫(ଲୋକାଲ ୱାୟାର): ମହିଳାଙ୍କ ମାନହାନି ଉଦ୍ଦେଶ୍ୟରେ ସେମାନଙ୍କ ଫଟୋକୁ ବିକୃତ (ମର୍ଫିଂ) କରି ସାମାଜିକ ଗଣମାଧ୍ୟମରେ ପ୍ରସାରଣର ୫ଟି ସାଇବର ଅପରାଧ ୨୦୧୭ରେ ପଞ୍ଜିକୃତ ହୋଇଛି ।
ଏହି ସଂଖ୍ୟା ଚିନ୍ତାଜନକ ହୋଇନଥିଲେ ବି ଜାତୀୟ ଅପରାଧ ରେକର୍ଡ ବ୍ୟୁରୋ (ଏନସିଆରବି)ର ରିପୋର୍ଟ ଅନୁଯାୟୀ ଏହି ସଂଖ୍ୟା ଦେଶରେ ସର୍ବାଧିକ । ଏନସିଆରବି ପରିସଂଖ୍ୟାନ ଅନୁଯାୟୀ ୨୦୧୭ରେ ଆଇପିସିର ଧାରା ୪୬୯ରେ ସାରା ଦେଶରେ ୧୨ଟି ସାଇବର ମର୍ଫିଂ ତଥା ମାନହାନି ମାମଲା ରୁଜୁ ହୋଇଥିଲା ।
ଓଡ଼ିଶାରେ ୫ଟି ମାମଲା ରୁଜୁ ହୋଇଥିବା ବେଳେ ଆସାମ ଓ ମଧ୍ୟପ୍ରଦେଶରେ ୨ଟି ଲେଖାଏଁ, ଛତିଶଗଡ଼, ଗୁଜରାଟ ଓ ମହାରାଷ୍ଟ୍ରରେ ଗୋଟିଏ ଲେଖାଏଁ ମାମଲା ରୁଜୁ ହୋଇଥିଲା । ଏନସିଆରବି ରିପୋର୍ଟରେ ଓଡ଼ିଶାର ୫ଟି ସାଇବର ମର୍ଫିଂ ମାମଲା ସଂପର୍କରେ ନିର୍ଦ୍ଦିଷ୍ଟ ଭାବେ ଉଲ୍ଲେଖ ନାହିଁ ।
ତେବେ ପୁଲିସ ସୂତ୍ରରୁ ଜଣାପଡ଼ିଛି ଭୁବନେଶ୍ୱରରେ ୩ଟି ମାମଲା, ନବରଙ୍ଗପୁର ଓ ଯାଜପୁର ଜିଲ୍ଲାରେ ଗୋଟିଏ ଲେଖାଏଁ ମାମଲା ପଞ୍ଜିକୃତ ହୋଇଛି ।
୨୦୧୭ରେ ରାଜ୍ୟରେ ସମସ୍ତ ପ୍ରକାରର ସାଇବର ଅପରାଧ ଅଧିକ ସଂଖ୍ୟାରେ ପଞ୍ଜିକୃତ ହୋଇଛି । ୨୦୧୬ରେ ୩୧୭ଟି ସାଇବର ଅପରାଧ ପଞ୍ଜିକୃତ ହୋଇଥିବା ବେଳେ ୨୦୧୭ରେ ଏହି ସଂଖ୍ୟା ହଠାତ ବୃଦ୍ଧି ପାଇ ୮୨୪ରେ ପହଞ୍ଚିଥିଲା ।
ଅନଲାଇନ ବ୍ୟାଙ୍କ ଠକେଇ ମାମଲାରେ ଓଡ଼ିଶା ଦେଶରେ ଦ୍ୱିତୀୟ ସ୍ଥାନରେ ରହିଥିବା ଏନସିଆରବି ରିପୋର୍ଟରୁ ଜଣାପଡ଼ିଛି । ୨୦୧୭ରେ ୩୪୫ଟି ଅନଲାଇନ ବ୍ୟାଙ୍କ ଠକେଇ ମାମଲା ସହ ମହାରାଷ୍ଟ୍ର ଶୀର୍ଷରେ ଥିବା ବେଳେ ଓଡ଼ିଶାରେ ୧୧୬ଟି ମାମଲା ପଞ୍ଜିକୃତ ହୋଇଛି ।
ରାଜ୍ୟରେ ଏଟିଏମ ଠକେଇ ମାମଲା ମଧ୍ୟ ଚିନ୍ତାଜନକ ସ୍ଥିତିରେ ପହଞ୍ଚିଛି । ୨୦୧୭ରେ ଓଡ଼ିଶାରେ ୧୬୮ଟି ଏଟିଏମ ଠକେଇ ମାମଲା ପଞ୍ଜିକୃତ ହୋଇଥିଲା । ଏହି ଘଟଣାରେ ଓଡ଼ିଶା ଦେଶରେ ତୃତୀୟ ସ୍ଥାନରେ ରହିଛି । ମହାରାଷ୍ଟ୍ର ଓ ବିହାର ଯଥାକ୍ରମେ ୫୯୮ ଓ ୩୨୪ ମାମଲା ସହ ପ୍ରଥମ ଓ ଦ୍ୱିତୀୟ ସ୍ଥାନରେ ଅଛନ୍ତି ।
ଅଧିକାଂଶ ଅନଲାଇନ ବ୍ୟାଙ୍କ ଓ ଏଟିଏମ ଠକେଇ ଘଟଣା ଗ୍ରାହକମାନଙ୍କ ଦାୟିତ୍ୱହୀନତା ଯୋଗୁ ଘଟୁଛି । ସେମାନେ ଠକଙ୍କ ଜାଲରେ ପଡ଼ି ଯାଉଛନ୍ତି । ବ୍ୟାଙ୍କ ଅଫିସର ଆଳ ଦେଖାଇ ଠକମାନେ ଲୋକଙ୍କୁ ଫୋନ କରୁଛନ୍ତି ଓ ସେମାନଙ୍କୁ ଗ୍ରାହକମାନେ ବିଶ୍ୱାସ କରି ନିଜ ପାସୱାର୍ଡ, ପିନ୍ ନମ୍ବର ଦେଇ ଦେଉଛନ୍ତି । ଆମେ କିଛି ମାମଲାରେ ଗିରଫଦାରି କରିଛୁ ବୋଲି ଜଣେ ପୁଲିସ ଅଧିକାରୀ କହିଛନ୍ତି ।
କ୍ରାଇମବ୍ରାଞ୍ଚର ଅତିରିକ୍ତ ମହାନିର୍ଦ୍ଦେଶକ ସନ୍ତୋଷ ଉପାଧ୍ୟାୟ କହିଛନ୍ତି ଅନଲାଇନ ବ୍ୟାଙ୍କିଂ ଓ ଏଟିଏମ ନେଣଦେଣ ସୁରକ୍ଷିତ କରିବା ପାଇଁ ପୁଲିସ ଓ ବ୍ୟାଙ୍କ ତରଫରୁ ଅନେକ ସଚେତନତା ଅଭିଯାନ ହେଉଛି ।
ଲୋକେ ଉପଯୁକ୍ତ ସୁରକ୍ଷା ବ୍ୟବସ୍ଥା ଆପଣାଇଲେ ଅନଲାଇନ ବ୍ୟାଙ୍କ ଠକେଇ ଓ ଏଟିଏମ ଠକେଇ ଭଳି ସାଇବର ଅପରାଧ କମିବ ବୋଲି ଉପାଧ୍ୟାୟ କହିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
